הוועדה המיוחדת לפניות הציבור, כנסת 24, פרוטוקול מספר 15, 2022-02-08 10:00

יעל רון בן משה: בוקר טוב לכולם, תודה שבאתם.

יעל רון בן משה: הוועדה לפניות הציבור ה-8 בפברואר 2022 ז' באדר תשפ"ב.

יעל רון בן משה: אני פותחת את הדיון בנושא שידור הספורט, מיד נרחיב בהצגת הנושא.

יעל רון בן משה: בפתח הדברים אני אקריא שיר קצר של אגי משעול: בחצר האחורית / פורח היום / (ליום) / הקקטוס הזה ששמו / לא ידוע לי / ואם אני לא אראה אותו / מי יראה?

יעל רון בן משה: // המבין יבין את ההקשר לדיון.

יעל רון בן משה: אז בעצם אני מקיימת את הדיון, לאור פניות אזרחים שהגיעו, בנושא הנגשה של שידורי ספורט.

יעל רון בן משה: אני יכולה להגיד, מתפיסת עולמי, מתפיסת מפלגת כחול לבן, ואני יודעת שלנציגים רבים נוספים בבית הזה, הספורט הוא לא רק פעילות פנאי משפרת בריאות.

יעל רון בן משה: הספורט הוא זירה להעצמה אישית, הוא מקום ליצירת חיבורים בחברה הישראלית, בטח אנחנו מבינים את הצורך הגדול בחיבורים.

יעל רון בן משה: הספורט הוא זירה לחיבורים גלובליים ובין לאומיים, מהצד השני הוא גם יוצר קהילתיות מקומית ולאומית, גאוות יחידה, זהות, הזדהות, מודלים לחיקוי שילדים ונוער מוצאים.

יעל רון בן משה: בעצם, אזרחים רבים, כולל ילדים ונוער ומבוגרים, מוצאים בקבוצות ספורט מקום של שייכות והרבה מעבר לעוד ענף בריאות עם כל החשיבות, כמובן, של בריאות.

יעל רון בן משה: היכולת של אזרח, ושוב אנחנו מדברים גם על ילדים, נוער, חיילים, חיילות, צעירים, צעירות וגם על אנשים בגילאים מבוגרים יותר, כולל אזרחים ותיקים, היכולת לצפות בשידורי ספורט מחברת אותם לחוויה שזה אתה תיארתי.

יעל רון בן משה: ככל שאנחנו נצליח להנגיש את החוויה הזו לקהלים רחבים יותר, כך גם הפרט ירוויח וגם החברה בישראל בכלל.

יעל רון בן משה: לצד זאת, אני רוצה גם להגיד, אנחנו בסך הכל פועלים במסגרת של שוק חופשי, של תחרות.

יעל רון בן משה: אנחנו לא היינו רוצים לחזור לימים של הלאמה של שירותים שהיום הם כבר פרטיים, אני מדברת בשמי ובשם המפלגה שאני חלק ממנה.

יעל רון בן משה: אנחנו לא רוצים לחזור לימים של ערוץ אחד ותו לא, והמשימה שלי לפחות, ואני חושבת גם של נוספים פה בחדר הזה, היא למצוא את דרך המלך, שמצד אחד, אנחנו אומרים השוק הוא חופשי ואנחנו, המדינה, נהיה במקום שבהם צריך בלמים, איזונים או הגעה להסכמות ופשרות אחרות.

יעל רון בן משה: אני חושבת שעל עולם התרבות והספורט יש הסכמות רחבות, יש גם חקיקה, יש גם תקינה, אבל אנחנו עדיין מוצאים שאזרחים לא מעטים, מוצאים ששידורי הספורט לא מונגשים להם בצורה הטובה, בוודאי אם אנחנו הולכים למקומות שקשורים לספורט נשים או ספורט של אנשים למוגבלויות, שם הפערים הם הרבה הרבה יותר גדולים.

יעל רון בן משה: אנחנו מאוד היינו רוצים שהילדים והילדות שלנו, לפעמים אומרים שאנחנו רוצים שהילדות שלנו ייראו, אבל אני אומרת שזה גם לגבי הבנים וגם לגבי הבנות, ייראו ספורטאיות, נשים מצליחות.

יעל רון בן משה: מספיק להגיד את השם לינוי אשראם בחדר הזה וכולנו גובהים בשני סנטימטר, וחשוב שגם הבנים וגם הבנות שלנו ייראו את זה באותו אופן שאנחנו מדברים על ספורטאים עם מוגבלויות.

יעל רון בן משה: אנחנו מקבלים לא מעט פניות שישנה בעיה בשידורים של הענפים האלה, של ספורט נשים או של ספורטאים נכים.

יעל רון בן משה: אז אני אפתח מיד את הדיון להתייחסויות, אם יצטרפו אלינו חברי כנסת, אז ניתן להם את זכות הדיבור כאשר הם יגיעו.

יעל רון בן משה: אנחנו נשמע את נציגי האזרחים, אנחנו נשמע את נציגי הממשלה.

יעל רון בן משה: אני מרשה לעצמי להגיד שאני מופתעת שלדיון כל כך חשוב, שהיה סביבו הרבה מאוד מלל בימים האחרונים, לא הגיע שר התקשורת יועז הנדל.

יעל רון בן משה: אני יודעת שהוא אמור להיות היום בבניין לדיון, ואולי בעיניו הם יותר חשובים.

יעל רון בן משה: אני מקווה שהוא כן ימצא את הזמן גם לדיון הזה שמעניין כל כך הרבה אזרחים, בסוף הוא תחת אחריותו במשרד התקשורת.

יעל רון בן משה: אני מעבירה התייחסות ראשונה למר אביאל קרמזיאן מארגון היציע שפנו אליי ראשונים בסוגיה הזו.

יעל רון בן משה: בגלל שיש הרבה מאוד דוברים גם בחדר, אבל יש לנו גם רבים נוספים בזום, אז בוא תציג בשלוש דקות את עיקרי הדברים מבחינתך ומבחינת ארגון היציע.

אביאל קרמזיאן: אני אתחיל בנקודה הראשונה, שכדורגל מבחינתנו שייך לקהילה ולאוהדים.

אביאל קרמזיאן: לא ייתכן שבשנת 2022 כל הרשתות, כל הפלטפורמות הגדולות, נטפליקס ו-יוטיוב התקדמו ועברו לשידורים בסטרימינג, ורק בליגה הישראלית בכדורגל, וחברת צ'רלטון לא מנגישה את התכנים שלה.

אביאל קרמזיאן: הילדים והנוער צופים בפלטפורמות דיגיטליות ומכשירים ניידים ואין לנו פתרונות.

אביאל קרמזיאן: אני גם אציין נקודה שבה ילדים ובני נוער נחשפים לתכנים פורנוגרפיים באתרים הפיראטיים האלה.

יעל רון בן משה: רגע, תציג את האתגר למי ששומע עליו בפעם הראשונה, רק ברשותך בקצרה.

יעל רון בן משה: לצורך העניין, משפחת ישראל ישראלי, המשפחה הישראלית הממוצעת, אני עוד לא הולכת לקצוות, רוכשת חבילת שידורים שבה אפשר לצפות בטלוויזיות בבית.

אביאל קרמזיאן: אמת.

יעל רון בן משה: מה עכשיו?

יעל רון בן משה: אתה דיברת על הטלפונים הניידים, נכון?

יעל רון בן משה: זו הנקודה שאתה מעלה, שמה?

אביאל קרמזיאן: שגם למשפחת ישראלי יש לה בן חייל ויש לה בת שירות לאומי ואבא עובד במשמרת והוא לא צופה בכדורגל.

אביאל קרמזיאן: הוא לא יכול להגיע למגרש ולראות את זה באצטדיון עצמו, אין לו אפשרות לראות את זה מחוץ לבית, הוא מוגבל לצפייה רק בבית בממיר, בסטרימר או בטלוויזיה שלו, לא בפלאפון, לא בטאבלט ולא במחשב.

יעל רון בן משה: למרות שהוא רכש חבילת ספורט.

יעל רון בן משה: איך מקובל בעולם בתחום הזה?

אביאל קרמזיאן: האפשרות הזו נגישה בכל פלטפורמה, בכל מכשיר, בכל מקום.

אביאל קרמזיאן: בכל ליגה היום אפשר לצפות בכל התכנים האלה, זה משהו שכבר קיים כמה שנים.

אביאל קרמזיאן: יותר מזה, נערך סקר לאחרונה שנשאלו בו אוהדי ספורט כיצד אתם צופים בתכנים שלכם, וששת אלפים ענו, ומתוכם שמונים וארבע אחוז, ענו שבגלל שאין להם את האופציות, הם צופים באופציה הפיראטית.

יעל רון בן משה: אוקיי, ואז אנחנו עוברים לנקודה הבאה.

אביאל קרמזיאן: לצפות בתכנים פיראטים, בגלל חוסר הסדרה רגולטורית, בגלל שחברת צ'רלטון פשוט רוכשת את הזכויות ולא עושה בהן שימוש.

אביאל קרמזיאן: מנהלת הליגה העדיפה, במכרז שלה, של זכויות השידור של ליגת העל לכדורגל, ללכת עם חברה פרטית ולא לחייב אותה במכרז לעשות שימוש בזכויות שלה לסלולר.

אביאל קרמזיאן: זאת אומרת, האופציה קיימת ונגישה, היא אף הגישה על זה, ככל הנראה, איזו שהיא הצעה עסקית והיא קיבלה על כך ניקוד.

אביאל קרמזיאן: המכרז הזה אינו שקוף לציבור, אינו גלוי לציבור.

אביאל קרמזיאן: אנחנו כיום גם, מבחינתנו, דורשים ממנהלת הליגה לחייב את חברת צ'רלטון להנגיש את זה, לחייב אותה לעשות שימוש בזכויות הסלולר שלה.

אביאל קרמזיאן: המכרז הזה הוא לעשר שנים הקרובות עם אופציה, זאת אומרת זה חמש שנים ולאחר מכן עוד חמש שנים אופציה.

אביאל קרמזיאן: אנחנו למודי ניסיון שבעבר, במכרז הקודם, היה להם אופציה לאחר ארבע שנים לצאת ממנו והם האריכו באותם סעיפים לשנה נוספת.

אביאל קרמזיאן: אנחנו לא רוצים ליצור מצב שאנחנו מחכים עכשיו עשר שנים ובהם האזרחים כבולים, בהן כל אזרח כל חייל - - -

יעל רון בן משה: בסדר, הנקודה ברורה, תודה רבה.

יעל רון בן משה: נציג משרד התקשורת, בבקשה.

יאיר חקאק: שלום, תודה גברתי יושבת הראש.

יאיר חקאק: ד"ר יאיר חקאק סמנכ"ל אסטרטגיה של משרד התקשורת.

יאיר חקאק: אני חייב להגיד שהתגובה הבסיסית שלי, שכאזרח אני אולי מסכים איתך, אבל לא מדובר כאן בשאלה רגולטורית, אלא בשאלה מסחרית, לכן אני חושב שהשאלה צריכה להיות מופנית לנציגי מנהלת הליגה ולנציגי צ'רלטון.

יאיר חקאק: אם וכאשר תתעורר סוגיה רגולטוריות, נדרש אליה, אבל כרגע מדובר בסוגיה מסחרית של מיצוי זכויות ולא מעבר לכך, לפחות לנקודת מבטי.

יעל רון בן משה: אוקיי.

יעל רון בן משה: אני רוצה רגע כן לחזור איתך למשפט הראשון של דבריך, שיכול להיות שכאזרח אתה מתחבר, זאת אומרת יש פה איזה שהוא היגיון בסיסי שאתה אומר, הוא רחב יחסית ההיגיון הזה, אפשר להתחבר אליו, השאלה אם לך כסמנכ"ל אסטרטגיה במשרד התקשורת, יש כלים נוספים מעבר למכרז הקיים או הגבלים מסחריים שאתה כבר נמצא בתוכם, כולנו נמצאים בתוכם, אם יש מחשבות על איך כן פותרים את זה.

יעל רון בן משה: לא בכדי, שבאמת בני או בנות שירות לאומי, חיילים וחיילות יוכלו לצפות בזה בשידורים הספציפיים, עליהם מדובר, גם בזמן השירות שלהם.

יאיר חקאק: התשובה היא כן ולא.

יאיר חקאק: קודם כל, אני רוצה כן להדגיש שרשות התחרות חיוותה את דעתה בעניין והגיעה למסקנה שלא מדובר בהגבל עסקי או בפרקטיקה אסורה.

יאיר חקאק: בעיניי, זה מאוד מאוד דומה לשאלות אחרות על מי מוכר מה באינטרנט ולמה, כן?

יאיר חקאק: אם נסתכל על המשק הישראלי, באופן כללי, יש הרבה חברות שמוכנות כן מוצרים באינטרנט או לא למכור מוצרים באינטרנט.

יאיר חקאק: האם כבעל תפקיד במשרד התקשורת אני חושב שיש עניין רגולטורי במקרה הספציפי הזה?

יאיר חקאק: אני חייב להגיד שלא.

יאיר חקאק: אבל, הייתי באמת כאן מבקש לשמוע את בעלי העניין הישירים לפני שאני אחווה דעה יותר מפורטת בעניי.

יעל רון בן משה: בסדר גמור.

יעל רון בן משה: רק ברשותך, מר חקק, אני לא חושבת שנכון להשוות שידורי ספורט למוצרים אחרים שרוכשים באינטרנט.

יעל רון בן משה: יכול להיות שגם היינו צריכים להביא לפה נציג ממשרד החינוך, לצורך העניין, אבל כפי שציינתי בפתח דבריי, מדובר בנושא שהוא הרבה יותר רחב מאוד מוצר צריכה שרוכשים מסין או מכל מקום אחר.

יעל רון בן משה: מצטרף אלינו חבר הכנסת פרופסור אלון טל, אז בבקשה זכות הדיבור.

אלון טל: אני רק אחזק את דבריה של יושבת הראש.

אלון טל: אני חושבת שכשאנחנו חושבים על בניית זהות משותפת במדינת ישראל, כמובן שהתרבות היא חלק חשוב, אבל אני חושב שגם הספורט מהווה מרכיב חשוב.

אלון טל: אם אנחנו לא נדאג שכל הציבור יוכל לגשת, לפחות לאותם אירועים שהם מעצבים דור לפעמים או תפיסת עולם, אם זו האולימפיאדה, אם זה מכבייה ואם זה, לא יודע, מונדיאל, הלוואי יום אחד מדינת ישראל עוד תחזור לשם.

אלון טל: אבל, אותם דברים חייבים להיות נגישים לכולם, אחרת אנחנו פשוט ננציח את הפערים, ובעיקר זהויות מקבילות, כלומר מי שיכול לרכוש ספורט ומי שלא.

אלון טל: לכן, אני מברך על עצם הדיון פה ושמח שאת לקחת את התלונה הזו.

יעל רון בן משה: תודה רבה, חבר הכנסת אלון טל.

יעל רון בן משה: נמצאים איתנו נציגים של החברות, צ'רלטון, OTS?

יעל רון בן משה: לא? גם לא בזום?

יעל רון בן משה: הם הוזמנו, כן?

יעל רון בן משה: אני מבקשת להוציא להם על זה מכתב ברור ממני עם עותק לשר התקשורת, למנכ"לית משרד התקשורת.

יעל רון בן משה: לא התקיים דיון בכנסת, יוזמנו גורמים גם אם הם פרטיים והם לא יגיעו.

יעל רון בן משה: הם מספקים שירות לאזרחים והם צריכים, לכל הפחות, להתייחס.

יעל רון בן משה: התייחסות משרד התרבות והספורט, בבקשה.

גלעד שץ: אני יועץ השר.

גלעד שץ: קודם כל, חשוב לי להגיד שמשרד התקשורת הוא בעל הסמכות והרגולטור בנושא, וככל שמדובר בשאלות רגולטוריות, אז הוא הכתובת, מצד אחד.

גלעד שץ: מהצד השני, ברור לגמרי שלנו כמשרד ולשר, מאוד חשובים האינטרסים השונים שקיימים פה וקיימים פה אינטרסים רבים.

גלעד שץ: אומנם, הפנייה הייתה על שאלה של כדורגל, אבל בסופו של דבר, יש בה אינטרסים שהם הרבה מעבר מבחינתנו.

גלעד שץ: כמובן, יש גם את האינטרסים של האוהדים עצמם, לראות את אירועי הספורט באופן זמין ונגיש, כמובן, גם כלכלית.

גלעד שץ: יש פה את האינטרס של הספורט הישראלי בכללו, את האינטרס של ליגות שאולי מביאות פחות כסף ופחות רייטינג ישודרו ויהיו זמינות לצפייה, גם ענפים וגם ליגות שאולי מביאות פחות רייטינג, שהם לא כדורגל או כדורסל, ספורט אולימפי ופאראלימפי לא רק בזמן האולימפיאדה.

גלעד שץ: בנוסף, ליגות נשים, שמאוד חשוב, על מנת לקדם ספורט נשים, שספורט נשים גם ישודר.

גלעד שץ: אגב, גם האינטרס של מנהלת של הקבוצות לא לקרוס כלכלית, שהרי בסוף היום זה נתח נכבד מהכסף שהם מקבלים.

גלעד שץ: אז, כל האינטרסים האלה ברור לנו שצריך לאזן אותם באיזה שהוא אופן.

גלעד שץ: כמו שאמרתי, מי שאחראי על זה הוא משרד התקשורת, לנו חשוב לשמור על כל האינטרסים האלה.

גלעד שץ: ככל שיהיו ויהיו קיימים מהלכים, ואנחנו יודעים שיש איזה שהוא תכנון לכל מיני מהלכים ארוכי טווח יותר שהמשרד מתכנן, אז ככל שיש שינוי באיזון הזה, שהוא האיזון שקיים היום, אז חשוב לנו לקחת חלק.

גלעד שץ: השרים אף קיימו על זה ישיבה לפני כשבועיים והסכימו שככל שמהלכים כאלה יקרו והתקדמו, אז יהיה צוות משותף גם של המשרד שלנו ומשרד התקשורת שייפגשו וידונו בכל ההשלכות האפשריות, ואיך באמת שומרים על האיזונים ועל האינטרסים השונים.

יעל רון בן משה: גלעד, ברשותך, אני לא הבנתי, אולי אחרים הבינו.

יעל רון בן משה: השרים, שר התרבות והספורט ושר התקשורת, סיכמו שיוקם צוות - - -

גלעד שץ: סיכמו שיוקם צוות שידון בשאלה של שידורי הספורט בהקשר של דוח ועדת פולקמן, שהמליץ המלצות.

גלעד שץ: ככל שיחזור איזה שהוא מהלך, שיבקש לשנות את האיזון, אז הצוות הזה ידון בהשלכות על שידורי הספורט.

גלעד שץ: הצוות הזה, כמובן, מוקם בימים האלה, ויתכנס לדון בהשלכות.

יעל רון בן משה: יופי.

יעל רון בן משה: תודה רבה, גלעד.

יעל רון בן משה: זו הייתה התייחסות מאוד חשובה.

יעל רון בן משה: בוא ננסה לחזור בזום לנציג מועצת הכבלים והלוויין.

יעל רון בן משה: ישנה תקלה.

יעל רון בן משה: אדוני, אני מצטערת, אם תרצה תתחבר ממכשיר אחר ואנחנו נשמח לשמוע אותך.

יעל רון בן משה: מארגון "זזה".

עדי לביא: אני מהקהילה לקידום ספורט נשים, תודה כמובן על קיום הדיון.

עדי לביא: אני רוצה להעלות כמה נקודות מרכזיות, שאנחנו מעוניינות ככה להתמקד בהן.

עדי לביא: אני רק אומר מה היא עמותת "זזה", דבר ראשון אנחנו קהילה לקידום ספורט נשים.

עדי לביא: קמנו בירושלים ב-2017, במטרה להנגיש בין משאבים ציבוריים, זאת אומרת מגרשים, לנשים ילדות ונערות, זאת על מנת לעודד יותר נשים, נערות וילדות לעסוק בספורט קבוצתי.

עדי לביא: במקביל, גם להפוך ספורט נשים בהתאם למוצר צריכה, לכן אנחנו גם כאן בדיון.

עדי לביא: עכשיו, ישנן שלוש נקודות מרכזיות, אחת מהן היא תוכן, איכות ופלטפורמה.

עדי לביא: אז, דבר ראשון, מבחינת התוכן, שיהיה שידורי נשים.

עדי לביא: ברגע שאין שידורים של ספורט נשים, אין בעצם ילדות או נערות, הן לא יודעות מה קיים בעולם מבחינת סוגי הספורט השונים.

עדי לביא: בנוסף, יש גם קהל של מעריצות ושל מעריצים, אוהדים שעוקבים בעצם על אותם שידורים.

עדי לביא: אני יכולה לומר שאני, באופן אישי, אנחנו וגם חברות העמותה, אנחנו צפינו בשידורים של מונדיאל הנשים שהיה ב-2019.

עדי לביא: בעולם כל משחק היה לו בערך 17.7 מיליון, בממוצע, צופים לכל משחק, בארץ זה היה רק באפליקציה.

עדי לביא: אחרי הפנייה שלנו זה עבר לערוץ התאגיד, והיו הרבה מאוד אנשים שהגיעו ורצו לצפות.

עדי לביא: זה דבר ראשון.

עדי לביא: הדבר השני, הוא האיכות.

עדי לביא: ברגע שמתחילים משחק שהוא בשידור חי, כדורגל, עשרים דקות באיחור, בגלל שהיה משהו אחר של גברים שהסתיים יותר מאוחר בגלל הארכה, אז זה פוגע באוהדים.

עדי לביא: זה פוגע בנו, כי אנחנו לא יכולים לצפות בשידור כמו שצריך, ואנחנו נחפש אפיקים אחרים.

עדי לביא: כמובן שאותם אפיקים יהיו באיכות יותר ירודה, בגלל שהם יהיו בסטרימינג ובדרכים אחרות ולכן זה מאוד חשוב.

עדי לביא: לדוגמא, שהיו את השידורים של רמלה ביורוקאפ, מה שקרה שהוא התחיל גם באיחור, בגלל שהיה אילו שהן בעיות בשידור, ובסוף זה היה בשידור כמו ביו טיוב.

עדי לביא: אז עוד פעם, אם משדרים משהו, אז כדאי שזה יהיה באיכות טובה.

עדי לביא: בנוסף, כמובן עניין של כמה מצלמות אם זה שתי מצלמות או שלוש מצלמות, כמו שאנחנו רגילים משידורי גברים, ספורט גברים.

יעל רון בן משה: סליחה רגע, עדי, זה נושא שאתם בחנתן אותו?

יעל רון בן משה: חוץ מזה שאנחנו יודעים שכמותית, אלו גם נתונים שאני בדקתי, שמשדרים פחות ספורט נשים, אנחנו גם מכירים את זה, אבל האם בחנתן את זה שיש יותר איחורים ועיכובים בשידורים של ספורט נשי ושהוא משודר באיכות פחות טובה?

עדי לביא: כן.

עדי לביא: אין לי פה נתונים מבחינת מחקר לכמה בדיוק זה קורה, אבל העניין הוא שבגלל, שמבחינה כמותית מלכתחילה, אנחנו מדברים על כך שמשדרים את זה פחות, אז כמובן שברגע שיש איזו שהיא בעיה או, נניח, יש פשלה בשידור, אז פעם אחת ההשפעה של זה או ההשלכה של זה יותר רבה, מאשר אם נניח יש איזה שהוא משחק אחד של גברים, שזה אחד מבין מאות שידורים שיש איתו איזו שהיא בעיה.

עדי לביא: ספציפית, מה שאני אומרת, נניח, נתתי דוגמא על המונדיאל, זה מפעל מאוד מאוד מוקצב בזמן, יש כמה משחקים, אז ברגע שיש משחק אחד מרכזי, לצורך העניין, שיש איתו בעיה וזה היה עם הרבה מאוד משחקים, אז כמובן שההשלכה של זה וההשפעה של זה היא רבה יותר.

יעל רון בן משה: הבנתי.

אביאל קרמזיאן: אני אוסיף משהו בנוגע לשידורי ספורט נשים, אני גם מייצג את הפורום לספורט שוויוני וקידום זכויות נשים בתקשורת, אנחנו עובדים בשיתוף פעולה עם עמותת "זזה".

אביאל קרמזיאן: בנוגע לאיכות של השידור - - -

יעל רון בן משה: מה זה אומר מייצג?

יעל רון בן משה: סליחה, רגע.

יעל רון בן משה: מייצג, אתה לוביסט?

אביאל קרמזיאן: לא, לא.

יעל רון בן משה: אוקיי, אז תסביר לי רגע.

אביאל קרמזיאן: אנחנו לקחנו גם את פורום לספורט שווינו כחלק מרצון שלנו לקדם את זכויות נשים בתקשורת, יש לנו קבוצת פייסבוק מאוד פעילה.

אביאל קרמזיאן: אנחנו עושים את זה בהתנדבות מלאה.

אביאל קרמזיאן: מה שרציתי להתייחס גם, זה שבמכרז להתאחדויות בכדורגל, לאחר שאנחנו הפעלנו לחץ על ההתאחדות לכדורגל, השנה הם הכלילו את שידורי ספורט נשים במסגרת המכרז, לאחר שזכויות השידור של הגברים בלבד נכללו בעבר והסירו אותו בעבר, שידור ספורט הנשים.

אביאל קרמזיאן: השנה יש פערים משמעותיים שאנחנו שמים לב, גם מבחינת כמות המצלמות, יש שלוש מצלמות למשחקים של גברים בליגות נמוכות וליגה לנוער, ובליגות נשים שהן בוגרות הן בשתי המצלמות לצורך העניין.

אביאל קרמזיאן: בנוסף, גם מבחינת האיכות, אין שם חיוב לשדר ב-HD מבחינתם, המצלמות של איכות SD מספיק.

אביאל קרמזיאן: גם החיוב של פרומואים, לצרוך העניין, שזה גם מאוד מקדם חשיפה, אף אחד לא אוכף את זה, זאת אומרת זה קיים בחוזה.

אביאל קרמזיאן: ברגע שערוץ הספורט כיום, למרות שמשודרים שם משחקים, לא מקדם את הפרומואים במסגרת שהוא מציג את כל התכנים שלו בערוץ, אז זה פוגם בשידור הזה.

יעל רון בן משה: הבנתי.

יעל רון בן משה: נציג משרד התקשורת, אני אשמח בהמשך לשמוע את ההתייחסות שלך לכלל הנקודות שעולות, בוודאי לנושא של אי שוויון בסיקור, זו נקודה מאוד משמעותית.

יעל רון בן משה: ששי שדה, יושב ראש האגף לאיגוד מקצועי, מטעם ההסתדרות הלאומית.

ששי שדה: כן, תודה רבה גברתי, תודה רבה על הדיון החשוב הזה.

ששי שדה: לדעתי, זה דיון חשוב מאוד גם בפן המקצועי וגם בפן האישי.

ששי שדה: אנחנו כאשר ביקשנו להירשם לוועדה, נשאלנו מדוע, מה הסיבה שאנחנו מבקשים להצטרף, והסיבה המקצועית, העיקרית, לכך היא שאנחנו שבכל מקום שיהיה שצריך להילחם ביוקר המחייה אנחנו נהיה.

ששי שדה: אנחנו נביע את עמדנו לטובת מאה שמונים אלף העובדים, שנמצאים אצלנו, וגם לטובת כלל אזרחי ישראל.

ששי שדה: יושב לידי כאן, יושב ראש הוועדה בלאומית שירותי בריאות, גבי מטרסו, שאני אשמח שגם הוא יגיד כמה מילים אחר כך בשמו ובשם העובדים שלו.

ששי שדה: הספורט הוא מרכיב חשוב מאוד בתרבות הישראלית, ובאופן שהדברים עובדים היום, אנחנו פוגעים בתרבות הספורט במדינת ישראל.

ששי שדה: אני זוכר כאשר היינו ילדים ראינו שידורי ספורט, במיוחד את המרכז המרכזי בערוץ אחד, זוכרים את השקופית של קלאב הוטל לוטראקי יוון, שהייתה מאחורה כל הזמן?

ששי שדה: אני זוכר, ישבנו עם המשפחה, הילדים, ההורים, ישבנו כולם יחד וצפינו בכדורגל ובשידורי הספורט.

ששי שדה: זה גם העצים את תרבות הספורט אצלנו במשפחה וגם העצים את תרבות הספורט בארץ, זאת אומרת גם חיזק את המשפחתיות וגם את תרבות הספורט.

ששי שדה: מה קורה היום, היום על מנת לצרוך תרבות ספורט, אנחנו צריכים, קודם כל, להיות חברים באחת הרשתות, בטלוויזיה רב ערוצית, לא משנה איזה מהן, זה כבר עולה כמה מאות שקלים בחודש.

ששי שדה: על זה, מי שרוצה לצרוך עוד תרבות ספורט, צריך לשלם עוד שמונים ושתיים שקל לחודש לצ'רלטון.

ששי שדה: עכשיו תגידו לי, מפה, מהחתך הסוציואקונומי הנמוך יכול להרשות לעצמו טלוויזיה רב ערוצית?

ששי שדה: במקרה הטוב, יהיה להם עידן פלוס, זה במקרה הטוב.

ששי שדה: אני אומר, החבר'ה העובדים ממעמד הביניים, חושבים פעמיים והרוב לא מרשים לעצמם גם לקנות את צ'רלטון מעבר לזה.

ששי שדה: אין מצב, זו עלות של מאות שקלים בחודש.

ששי שדה: מה אנחנו עושים כאן בסוף?

ששי שדה: פוגעים בתרבות הספורט במדינת ישראל.

ששי שדה: אני התחברתי מאוד למה שאמרת, גם על כל הענפים של הנשים, צריך להכניס את זה ולעודד את זה.

ששי שדה: במקום זה, מה שקורה, זה שהולך ומתמוגג.

ששי שדה: רוצים שוס?

ששי שדה: נבחרת ישראל, שידורי נבחרת ישראל, הנבחרת שלנו של כל עם ישראל שממומנת על ידי המדינה, על ידי המיסים שלנו, מה קרה עם השידורים שלה השנה, מהיום ואילך?

ששי שדה: עוברים גם כן לערוץ הספורט, לערוצים לא חינמיים.

ששי שדה: אני שואל, יש לנו שלושה ערוצים מסחריים ועוד ערוץ אחד, את התאגיד, למה הערוצים האלה לא יכולים לסייע לעם ישראל לראות תרבות ספורט?

ששי שדה: למה התאגיד, שהוא תאגיד של כולנו, ממומן על ידי המיסים, לא מחויב לקנות תרבות ספורט?

ששי שדה: אני אגיד לכם למה, למה הוא לא מצליח, כי אין לו מספיק תקציב לעשות את זה.

ששי שדה: העלויות עלו בצורה דרמטית, מארבעים מיליון שקל לשנה למאה ארבעים מיליון שקל לשנה, מה היא התוצאה?

ששי שדה: שאנחנו, אזרחי ישראל, בעלויות הגבוהות שאנחנו משלמים על הטלוויזיה, מממנים את הקבוצות, את המגרשים, בנוסף לכרטיסים שאנחנו קונים למשחקים, בנוסף למרצ'נדייז שאנחנו קונים ובנוסף לכל מה שאנחנו עושים מסביב, אנחנו מממנים את הקבוצות.

ששי שדה: נראה לכם הגיוני שאזרחי ישראל יממנו את מגרש כדורגל באיזה שהוא מקום?

ששי שדה: לא, מי שצריך לדאוג לזה היא המועצה, הרשות המקומית, הקבוצה, לא אזרחי ישראל על ידי זה שהם רוצים לרכוש תרבות ספורט ולראות טלוויזיה.

ששי שדה: לסיכום, גברתי, קודם כל, אני ממש מודה לך על קיום הדיון הזה, אני מקווה שתהיה לזה המשכיות וגם נשכניות, כי הנושא הזה חייב להיות מטופל.

ששי שדה: ישנה פגיעה בתרבות הספורט, ישנה פגיעה עצומה בתרבות הספורט בישראל.

ששי שדה: באופן שאנחנו כיום פועלים, אזרחי ישראל מממנים את הספורט, לכן חייב, אחת לדעתנו, לאפשר צפייה באינטרנט של שידורי הספורט.

ששי שדה: אני מדבר על הכל, כדורגל, כדורסל, ספורט נשים והכל, חייב להיות הכל מהכל.

ששי שדה: שתיים, לחייב את מנהלת הליגה, לאפשר לפחות את המשחק המרכזי, שיהיה ב-כאן 11, חייב להיות, זה צריך להיות בחינם.

ששי שדה: מעבר לזה, יש לאפשר או לחייב את הערוצים המסחריים לקנות לפחות את אחד מהטורנירים, וככה לפחות עם ישראל יזכה קצת לראות תרבות ספורט בחינם.

יעל רון בן משה: תודה רבה, אדוני.

יעל רון בן משה: חבר הכנסת מופיד מרעי שחיכה בסבלנות.

מופיד מרעי: קודם כל, בוקר טוב ותודה, גברתי יושבת הראש.

מופיד מרעי: אני רוצה להגיד לך משהו אישי ואחר כך אני אתייחס לגופו של הדיון עצמו, כל הכבוד לך על מה שאת עושה, כל הכבוד לך שאת יושבת, מקשיבה ושומעת בעצם את הכאב של הציבור.

מופיד מרעי: כן, הוועדה שלך היא במה לכאלה שרוצים להביע את הכאב שלהם, שלא יכולים להביע אותו במקום אחר, אז זה בפן האישי, באמת כל הכבוד.

מופיד מרעי: עכשיו, בשביל גילוי הנאות, אני לא רואה ספורט, אני באמת לא רואה, ולפעמים צוחקים עליי ואומרים לי "תשמע, מה, אתה לא רואה כדורגל?", אני אומר להם "אני אוהב לשמוע את התוצאה הסופית", אבל זה לא העניין.

מופיד מרעי: העניין הוא שהנגשה של השידורים, במיוחד לשכבות החלשות, כמו שנאמר כאן, לציבור שחי בישובים במצב סוציואקונומי נמוך ואין לו גם פעילות תרבות אחרת.

מופיד מרעי: הספורט, אין מה לעשות, על כל גווניו, כדורגל, כדורסל, טניס שולחן, טניס שדה, שחייה או כל ספורט שהוא היום הוא תרבות, ואיפה שאין פעילות תרבותית, אז הספורט ממלא את המקום הזה.

מופיד מרעי: חלק גדול מהישובים הם חסרי פעילות תרבותית, ואני חושב שהספורט והנגשת השידורים הן ימלאו פער מסוים.

מופיד מרעי: אולי אולי דרך זה גם נוריד את רמת האלימות בישובים, בעיקר גם במגזר הערבי, אוהבים לראות ספורט, שיראו כמה שיותר ספורט ובזול.

מופיד מרעי: אני חושב שאתה צודק, צריך להנגיש את זה, יש היום הרבה מאוד אמצעים, יש אתרי אינטרנט.

מופיד מרעי: היום אני הבנתי, ואנחנו גם מנסים דרך משרד התקשורת, להביא, מה שנקרא, אינטרנט מהיר כמעט לכל מקום.

מופיד מרעי: אז, אני חושב שהדיון מבורך, ואם התוצאה הסופית שלו תהיה הנגשת השידורים, תבורכו.

יעל רון בן משה: אז חבר הכנסת מרעי, קודם כל, נמצאים אתנו פה גם נציגים של משרד התקשורת, גם של משרד התרבות והספורט.

יעל רון בן משה: אתם שומעים את הדברים שאומר חברת הכנסת מרעי, כמי שהיה ראש מועצה, שמבין שכשילדים, נוער, צעירים, אין להם פעם אחת את הפעילות עצמה בישוב, לא של תרבות ולא של ספורט.

יעל רון בן משה: בנוסף, אין את האפשרות לצרוך את השירותים האלה בטלוויזיה, שזה עוד הרע במיעוטו, אני הייתי מעדיפה שהם ישחקו בליגות, וכמובן גם הנשים והגברים - - -

מופיד מרעי: אולי ככה נאסוף אותם מכל מיני פינות וצמתים שאני רואה אותם בלילה.

מופיד מרעי: שתיים, שלוש לפנות בוקר, יושבים בצמתים, אז לא, תשבו בבית תראו ספורט.

מופיד מרעי: הם אוהבים כדורגל, הם אוהבים לראות והספורט הוא בסופו של דבר מושך.

יעל רון בן משה: חבר הכנסת מרעי, עלתה פה עוד נקודה, שבסוף הם גם צורכים את השידורים האלה, אבל באתרים פיראטיים, שבהם הם גם נחשפים לתכנים פחות ראויים, וזו גם נקודה.

יעל רון בן משה: משלמים עליה אחר כך, כנראה, בריבית בריבית.

מופיד מרעי: זו החקיקה האחרת שאנחנו מובילים, אם את זוכרת.

יעל רון בן משה: נכון.

אלון טל: אני רוצה לומר שיש איזה מעגל קסמים מהבחינה הזו, הבנות שלי נלחמו כדי לשחק כדורגל, אבל הן מצאו קבוצה במודיעין, שזה לא בדיוק פריפריה והיה להן קשה.

אלון טל: זה מתחיל בזה שאי אפשר לראות את המונדיאל ולכן אין מודעות, ולכן זה מן מסלול כזה שאלו רק בנות חריגות.

אלון טל: אם אנחנו ננצל את הנגשת הספורט, על מנת לחזק את תחום הספורט, אז כמובן זה ייתן לבנות חיזוק מאוד גדול מבחינת ביטחון אישי, דימוי הגוף ואלף ואחד דברים, בהמשך גם הרגלי בריאות שהם נחוצים, אני לא מדבר על ההיבט התרבותי.

אלון טל: לכן, אני מקווה שכשאנחנו נדבר על לא רק הנגשת דברים, גם הרחבת התפריט, על מנת שלבנות יהיו מודלים ודוגמאות להצלחה, שנוכל באמת לחזק את כל התחום המוזנח הזה.

יעל רון בן משה: תודה רבה, חבר הכנסת טל.

יעל רון בן משה: נציג הסתדרות קופת החולים, בבקשה.

גבי מטרסו: אני יושב ראש ארגון עובדי לאומית.

גבי מטרסו: קודם כל, אני מודה לך על קיום הדיון החשוב הזה.

גבי מטרסו: אני מייצג למעלה מ-4,000 בתי אב, אני יכול להגיד לכם שרובם לא יכולים לרכוש במחירים האלו.

גבי מטרסו: הערוצים בהתחלה מתחילים לפתות אתכם במחירים זולים ואחר כך מקפיצים את המחירים.

גבי מטרסו: כאבא לשלושה חיילים, כמו שאמרו, הם מוצאים דרך לא דרך כדי לראות את השידורים בערוצים פיראטיים - - -

יעל רון בן משה: אחרי ששילמת כבר.

יעל רון בן משה: פעם אחת אתה משלם בבית, ואז כשהם מחוץ לבית - - -

גבי מטרסו: פעם אחת את משלמת בבית, ואם את רוצה לתת להם, אז את לא יכולה לתת, כי את צריכה לקנות שלושה משתמשים כדי שהם יוכלו להתחבר, כי את מתחברת על פי כמות ממירים.

גבי מטרסו: אם את רוצה להוסיף עוד משתמש, אז זה עוד עשרים שקל, עוד שלושים שקל או עוד ארבעים שקל.

יעל רון בן משה: וכשהם מחוץ לבית, אז זה בכלל לא תקף?

גבי מטרסו: זה לא תקף, וכאחד שהוא גם אוהד ספורט וגם הולך לפעמים למגרשים, היום עם יוקר המחייה, אנשים מעדיפים לקנות מוצרי יסוד ולוותר לראות את ערוצי הספורט.

גבי מטרסו: לדעתי, זה עוול שנגרם ללא מעט אנשים שרוצים לראות את זה.

גבי מטרסו: אני עוד זוכר שכשהייתי ילד, היינו רואים בערוץ אחד את המונדיאל, היינו יושבים, כמו ששי חברי אמר, כל המשפחה היינו יושבים בערב, רואים את המשחקים ונהנים ביחד, זו חוויה שהיא לא צריכה לקרות במדינת ישראל ב-2022.

גבי מטרסו: כמו שאמר חבר הכנסת, במקום לראות שידורי ספורט, כי במשפחות לא יכולים להרשות לעצמם, אז הם נמצאים בצמתים ובסוף גם עושים מה שעושים.

גבי מטרסו: תודה רבה.

יעל רון בן משה: תודה רבה, אדוני.

יעל רון בן משה: גברתי, את רצית קודם להגיד משהו.

יעל רון בן משה: אני רוצה שנסיים את סבב ההתייחסויות.

יעל רון בן משה: תראו כמה זה עמוק בתוכנו, שאנחנו חושבים שמה שאנחנו טוב לנו ואנחנו צריכים, ככה כל העולם.

יעל רון בן משה: עכשיו, כל עוד זה אזרח פרטי, אין שום בעיה, אבל יושבים פה גם נציגים של משרדים ממשלתיים.

יעל רון בן משה: זה שאני יכולה, הוא יכול ואתם יכולים, זו לא התשובה.

יעל רון בן משה: אנחנו צריכים שהילד בקצה יידע לצרוך את השירותים האלה.

יעל רון בן משה: שוב, זה לא מוצר צריכה באינטרנט שאני יכול להחליט שאני מוותר עליו, כי המחיר לחברה הישראלית יהיה גבוה יותר, בסופו של דבר.

יעל רון בן משה: אז, אני פונה לנציגי המשרדים הממשלתיים, הנה ההדגמה הזו של כולנו שומעים טוב, אז כולם שומעים טוב.

יעל רון בן משה: יש ציבורים שם אנחנו לא נהיה יותר גמישים, גם מחשבתית וגם תפעולית, וכן בסוף גם רגולטורית ותקציבית, לא יוכלו ליהנות משדורי ספורט לא של נשים, לא של גברים ולא בכלל.

יעל רון בן משה: לכן, אנחנו נדרשים בשנת 2022 להיות קצת יותר רגישים בחברה המשוסעת בה אנחנו חיים, עם הפערים החברתיים הכל כך גדולים.

יעל רון בן משה: זו כן המשימה של כל מי מאתנו שהוא נבחר ציבור, נציג ציבור, שליח ציבור, פקיד או פקיד בכיר, לחשוב עוד שעה ביום איך עושים את השיפור הזה.

יעל רון בן משה: בבקשה, גברתי.

חנה גרופר-שגיא: שלום, אני עורכת דין.

חנה גרופר-שגיא: אני מביאה לכם היום מידע שצברתי במשך עשור שנים, במיוחד על צ'רלטון, מכיוון שאני ייצגתי עשרות נתבעי צ'רלטון בעלי עסקים קטנים.

חנה גרופר-שגיא: אני מבקשת להקריא כאן מילים של השופטת, שופטת אישה, בבית משפט השלום שכותבת "סבורני כי האינטרס הציבורי שפורט בהרחבה בהחלטות המועצה", היא מתכוונת למועצת הכבלים והלוויין, "מחייב שלא להכיר בתביעות המוגשות ללא כל תשתית ראייתית, שיש בהן כדי לכרסם בזכותם הבסיסית של כלל אזרחי המדינה לצפות באירועי ספורט עולמיים".

חנה גרופר-שגיא: אני חושבת שהמילים שלה ממש יפות, כי לא מדובר כאן רק על משחקי התאחדות הכדורגל, מדובר גם על יורו.

חנה גרופר-שגיא: אני מלווה את המקרים האלה מיורו 2012, 2016, יש לי כבר את יורו 2020 על הדלפק, שאומרים לי עומדים להגיש תביעות, אז אני אתכונן כבר לקבלת התביעות.

חנה גרופר-שגיא: אני מדברת על מונדיאל, ואני מדבר על העניין של האולימפיאדה, שאני עצמי רציתי לראות את הפתיחה, ולא יכולתי לראות את הפתיחה, כי אני לא מחוברת לערוצי צ'רלטון, ואני גם לא אהיה מחוברת לערוצי צ'רלטון.

חנה גרופר-שגיא: ערוצי צ'רלטון גובים שישים ותשעה שקלים לחודש על ארבעה ערוצים, על ערוץ ספורט אחד, ערוץ ספורט שתיים, ערוץ ספורט שלוש וערוץ ספורט ארבע.

חנה גרופר-שגיא: לאחרונה לבעלי עסקים הם התחילו להגיד להם, בנוסף למה שאתם משלמים, תשלמו לנו רישיון, כי העובד פתח את הטלוויזיה, לא היו לקוחות בבית העסק, הוא פתח את הטלוויזיה וראה משחק כדורגל.

חנה גרופר-שגיא: הוא צפה במשחק כדורגל ואין לקוחות, במה שהם מביאים לא רואים לקוחות, אולי רואים שניים, שלושה אנשים שבאים לקנות משהו ובאמצע משחק, וסרטון של שלושים שניות, שהם אומרים יש פה הפרה של זכויות יוצרים.

חנה גרופר-שגיא: אני רוצה להבהיר, צ'רלטון אינה מפיקה, עד היום משנת 2012 עד 2019 הם הגישו כארבע אלף תביעות כנגד בעלי עסקים קטנים, הם לא מעזים כנגד בעלי עסקים גדולים, הם לא מעזים כנגד מי שבארגוני הפשע.

חנה גרופר-שגיא: הם לא מעזים להגיש נגדם, למרות שהעסקים שלהם משדרים.

חנה גרופר-שגיא: אני חייבת לומר שמתוך כל הארבע אלף - עשרים וחמש תיקים הגיעו לכלל פסקי דין, כאשר שלושה עשר מהם הם בעצם צ'רלטון ניצחה ושתיים עשרה מהם אנוכי ניצחתי.

חנה גרופר-שגיא: זאת אומרת, שיש שוויון, יש שוויון כמעט בין קבלת התביעות לבין דחית התביעות.

חנה גרופר-שגיא: היום אני מסומנת על ידי אוניברסיטת תל אביב כמספר אחת בארץ בנושא של צ'רלטון, אני עומדת בראש הפירמידה וגם מייעצת לעורכי דין איך להתמודד עם תביעות - - -

יעל רון בן משה: זה לא חלק מהדיון, גברתי.

יעל רון בן משה: בואי ננסה להתמקד.

יעל רון בן משה: תתרכזי, נשארה לך דקה.

יעל רון בן משה: בבקשה, מה שחשוב לך להגיד.

חנה גרופר-שגיא: מה שאתה אמרת, אני רוצה להגיד לגם שבאל ג'זירה הולכים ובפלאפונים אפשר לראות את המשחקים, אוקיי?

חנה גרופר-שגיא: באל ג'זירה.

חנה גרופר-שגיא: אז, כמו שבאל ג'זירה אפשר לראות את משחקי הכדורגל, ומדובר רק על משחקי כדורגל, לא מדובר רק על משחקי כדורסל, לא מדובר על משהו אחר, רק משחקי כדורגל.

חנה גרופר-שגיא: כמו שבאל ג'זירה אפשר, אפשר גם פה בפלאפונים.

חנה גרופר-שגיא: עכשיו, עד לאחרונה הייתה באמת פלטפורמה שהייתה צפייה בסלולרי, אפשר היה לצפות בסלולרי במשחקי הכדורגל ואז הלכו ולשינו את הפלטפורמה, מישהו שינה אותה, ואז אמרו שאין קישור.

חנה גרופר-שגיא: אני רוצה להגיד לכם שעושים את זה בגלל הרייטינג, כי לצ'רלטון מאוד חשוב לקלוט מה הוא הרייטינג בבתים הם לא יכולים לקבל רייטינג מהניידים.

יעל רון בן משה: הנקודה ברורה.

יעל רון בן משה: הנקודה הבאה ונסיים בבקשה.

חנה גרופר-שגיא: עכשיו, זהו, מדובר בספורט ארצי ובין לאומי.

חנה גרופר-שגיא: לגבי ההתאחדות לכדורגל, אפילו שההתאחדות לכדורגל, משחקי הכדורגל של ההתאחדות, הם משודרים בערוץ חמש, עכשיו צ'רלטון בא וגם היא תובעת כסף מבעלי העסקים.

חנה גרופר-שגיא: כלומר, יש לנו כאן מקום של בעיה, של הגבל עסקי, שיכול להיות שזה יגיע לפתחו של בית הדין להגבלים עסקיים.

חנה גרופר-שגיא: אבל, אני קוראת פה לחברי הכנסת, לשרים, לרגולטור שהוא בעצם מועצת הכבלים, אתם הכרזתם מה זה משחק מוכרז, אתם אמרת שמשחקים של חצי גמר, של רבע גמר וגמר יהיו חופשיים וללא כסף, מה קורה פה?

חנה גרופר-שגיא: למה אתם לא משגיחים על צ'רלטון?

חנה גרופר-שגיא: צ'רלטון קיבלה פה בלעדיות על דברים מסוימים שהרגולטור לא מתערב.

חנה גרופר-שגיא: לא יכול להיות שצ'רלטון יהיה מעל הרגולטור.

חנה גרופר-שגיא: אני מקווה שהסברתי את עצמי.

יעל רון בן משה: תודה.

יעל רון בן משה: אז קודם כל, למי שאתנו בזום, ובשל תקלה טכנית שעובדים עליה ממחלקת הדיגיטל בכנסת, קודם כל, אני מתנצלת.

יעל רון בן משה: דבר שני, אני מתחייבת שאנחנו נקיים דיון המשך, כדי שבאמת כל המעורבים ובעלי העניין יוכלו להתבטא.

יעל רון בן משה: אני אומרת את זה כדי שזה יהיה לכל עובדי הוועדה והמשכן, זה לא תקין לקיים דיון, שאנשים ידעו שהם משתתפים בו בזום, ואנחנו, אומנם מסיבות טכניות, אנחנו מונעים מהם השתתפות.

יעל רון בן משה: האחריות לתקן את זה היא עלינו, אז לתשומת ליבנו.

ששי שדה: אני רוצה רק במשפט, באמת במשפט, כי באים פה הרבה בטענות לצ'רלטון ולערוצי הספורט וזה.

ששי שדה: אני לא בא אליהם בטענות, הם ערוצים מסחריים, הם רוצים לקנות והם רוצים להרוויח כסף, אנחנו את מי שאנחנו צריכים לתפוס היא את מנהלת הליגה.

ששי שדה: מנהלת הליגה צריכה להגיד, אתם ערוץ אחד, קחו את המשחק המרכזי תשדרו אותו ותמכרו את מה שמעבר.

ששי שדה: צריך לבוא למנהלות שלנו, אלה שאנחנו אחראים עליהן, מקבלים תקצוב ממדינת ישראל גם, ולהגיד להם בכפייה תעשו אחת, שתיים, שלוש, מעבר לזה מה שמכרתם שיעשו רווח, זה בסדר גמור.

יעל רון בן משה: הנקודה ברורה.

יעל רון בן משה: התייחסויות נוספות פה בחדר, לפני שאני חוזרת למשרדי הממשלה?

אביאל קרמזיאן: כן.

אביאל קרמזיאן: מבחינתנו ההתייחסות של משרד התקשורת, יש לצ'רלטון רישוי.

אביאל קרמזיאן: אני לא בדיוק מבין את ההגדרה בין הזכיינות לבין רישיון, אבל אם הם מגבילים, לצורך העניין, אנחנו יודעים שבדצמבר 2016, הערוצים של צ'רלטון עלו על אפליקציית סלקום TV, ולאחר יומיים הוסרו, במהלך סוף השבוע, הם הוסרו מהאפליקציה.

אביאל קרמזיאן: ייתכן וצ'רלטון, לכאורה, אוסרת על חברות התקשורת להעלות את הערוצים באפליקציות שלהן, זאת אומרת שיש פה, פעם אחת צ'רלטון לא מנגישה זאת בעצמה, בפעם השנייה צ'רלטון לא מנגישה זאת על ידי הערוצים של חברות התקשורת.

אביאל קרמזיאן: צריך לשים את הדגש על כך וצריך לאכוף את זה.

יעל רון בן משה: אוקיי.

יעל רון בן משה: תודה רבה.

עדי לביא: אפשר גם להתייחס?

יעל רון בן משה: בבקשה.

עדי לביא: אז, שתי נקודות, דבר ראשון הוא זמן שידור.

עדי לביא: לפעמים אנחנו רואים בכדורגל נשים שאם משדרים, אז שמים את זה שתיים בלילה, אז זאת אומרת הם מקיימים את מה שהם חייבים, לשדר את ספורט הנשים, אבל לא בשעה שיש לה רייטינג, ולא בשעה שכמובן נוחה לצופים.

עדי לביא: דבר נוסף, הוא שהרבה פעמים אנחנו רואים שיש גמר מאוד מעניין, נניח טניס נשים בגראנד סלאם, אז אוסטרליה הפתוחה, גמר הנשים לא ישודר בערוץ שנגיש כל כך, ולעומת זאת המקבילה של הגברים, כן תשודר בערוץ הפתוח בערוצים חמש ובערוצים דומים.

יעל רון בן משה: תודה רבה.

יעל רון בן משה: נציג משרד האוצר, בבקשה.

נעם שרלו בריגה: שלום, אני רפרנט תקשורת באגף תקציבים, משרד האוצר.

נעם שרלו בריגה: בהקשר הזה, הייתי גם חבר בוועדת המשנה לענייני שידורי הספורט בוועדת פולקמן.

נעם שרלו בריגה: קודם אני רוצה לומר כמה מילים על שוק הספורט, כי נראה לי שיש כמה הנחות יסוד שצריך להבין אותן כאשר אנחנו מנהלים את הדיון הזה.

נעם שרלו בריגה: אז קודם כל, יש ייחודיות לשוק שידור הספורט בשני מובנים, במובן ראשון, שבו הרבה פעמים שהמוצר שהצרכן צורך הוא לא תחליפי.

נעם שרלו בריגה: אם אני רוצה לראות ליגה אנגלית, אני רוצה לראות ליגה אנגלית, וזה שיביאו לי במקום זה ליגה איטלקית, לא יפצה אותי בשום צורה.

נעם שרלו בריגה: הדבר השני שצריך להגיד, הוא שיש ערך מאוד משמעותי לצפייה לינארית, בצפייה בלייב בשידורים, שזה בעצם הפוך מהמגמה שאנחנו רואים בכלל שוק השידורים, שבו עוברים לצפייה נדחית, רואים הכל ב-VOD, נטפליקס וכדומה.

נעם שרלו בריגה: במובן הזה, המוצר הזה, שידורי הספורט, הוא מוצר מאוד קריטי לגופים שעדיין רוצים לצבור מנויים בלייב, למכור פרסומות וכדומה.

נעם שרלו בריגה: עכשיו, מבנה השוק הוא מבנה, שבעצם באופן מבני, הוא יוצר איזה שהוא כוח מונופוליסטי, למה?

נעם שרלו בריגה: כי כמו שאמרנו, אין תחליפיות בין המוצרים, אז יושב בעל זכויות הציבור, לצורך העניין, מנהלת הליגה, ממכרז את זכויות השידור, לרוב הוא ממכרז את זה במכרז שבו רק אחד זוכה, על מנת למקסם רווחים.

נעם שרלו בריגה: לאחר מכן, אותו אחד שזוכה הוא בעצמו הופך להיות סוג של מונופול, שמוכר את הזכות להפיץ את השידורים שלו לפלטפורמות השונות.

נעם שרלו בריגה: עכשיו, בזכות העובדה שיש לנו מגוון פלטפורמות, בעצם בזכות הכניסה של סלקום TV ופרטנר TV בעשור האחרון לשוק, אנחנו בעצם יכולים לשמור על מקטע תחרותי לצרכן, שבסוף הצרכן יכול לרכוש את שידור הספורט מסלקום TV, או פרטנר TV, או מ-יס, או מ-הוט.

נעם שרלו בריגה: בהקשר הזה, הרגולציה בעצם מנסה להתמקד בדיוק במקטע הזה, במקטע שבו הערוץ שרכש את זכויות השידור, מוכר את האופציה לשדר את ההפקה שלו בכלל הפלטפורמות, ואנחנו מנסים לוודא שלא תיווצר שם עוד אפליה, שתייצר עוד שרשור של המונופול הזה כלפי מטה.

נעם שרלו בריגה: כלומר, אנחנו מנסים למנוע עסקאות שאומרות בוא, אתה תהיה היחיד.

נעם שרלו בריגה: לצורך העניין, להגיד להוט, את תהיה הפלטפורמה היחידה שתשדרי את צ'רלטון, ואז היא תוכל לגבות סכום אסטרונומי מהמנויים שיש להם לפעמים ביקוש קשיח.

יעל רון בן משה: זה לא משהו שהוא מוסדר במכרז?

נעם שרלו בריגה: במרכז של מה?

נעם שרלו בריגה: אנחנו לא מתערבים במכרז של בעל הזכויות.

יעל רון בן משה: אתם כמשרד האוצר לא.

נעם שרלו בריגה: אף אחד לא.

יעל רון בן משה: מי הרגולטור?

נעם שרלו בריגה: לכאורה משרד התרבות והספורט, אבל צריך לזכור שיש לזה צד שני, אם המחיר ירד, יהיה פחות כסף לספורט.

יעל רון בן משה: ברור, אני מבינה.

נעם שרלו בריגה: יש פה שני צדדים למטבע.

יעל רון בן משה: שמעת את פתיחת דבריי, אני לא בעד - - -

נעם שרלו בריגה: רגע, אני רק התחלתי בהקדמה.

נעם שרלו בריגה: אוקיי?

נעם שרלו בריגה: אז זה מבנה השוק, ולכן רוב הרגולציה וגם ההמלצות המרכזיות של ועדת פולקמן, היו לוודא שכל ערוץ שרכש את זכויות השידור, מוכר בצורה הוגנת ובלתי מפלה, לכל הפלטפורמות, זאת בשביל שבסוף הצרכן יפגוש תחרות אל מולו.

נעם שרלו בריגה: עכשיו, אחרי שהקדמתי את ההקדמה הזו, אני מגיע לסוגיה נוספת שהיא סוגיית המפרט והאירועים המוכרזים.

נעם שרלו בריגה: בעצם האירועים או השידורים שהרגולטור אומר שראוי שיהיו מונגשים לכולם בערוץ בסיסי ולא ערוץ בתוספת תשלום, כמו צ'רלטון למשל.

נעם שרלו בריגה: עכשיו, הנושא הזה הוא נושא קצת מורכב כלכלית, אבל אני רוצה לטעון שעל אף שהמהלך הזה הוא בא לטובת הצרכן, בפועל הוא פוגע במובן מסוים בצרכנים, ואני אנסה להסביר.

נעם שרלו בריגה: בעצם, כאשר הרגולציה קובעת ששידור מסוים חייב להיות משודר בערוץ בסיסי, היא בעצם כופה על הפלטפורמות לקנות אותו בכל מחיר.

נעם שרלו בריגה: כלומר, אם אני יס או הוט מחויבת לשדר איזה שהוא משחק בערוץ פתוח, וזה הרגולטור הכתיב לי, אני אסכים לשלם עליו כל מחיר, כי אין לי ברירה, אני לא עומדת בכללי הרגולציה אם אני לא משדרת את המשחק הזה.

נעם שרלו בריגה: לכן, בשלב הראשון המחירים עולים, בשלב השני מה שקורה הוא שאותה הפלטפורמה שרואה את העלות הזו, בעצם מגלגלת את זה אל הצרכן, אבל לאיזה צרכן?

נעם שרלו בריגה: לכלל הצרכנים.

נעם שרלו בריגה: מחיר חבילת הבסיסי בעצם עולה, ואז אנחנו יוצרים פה שני עיוותים, אחד, המחירים עולים, שתיים גם מי שלא צופה בספורט מסבסד את מי שצופה בספורט.

נעם שרלו בריגה: עכשיו, זה קודם כל, כשל כלכלי, אבל הוא לגיטימי.

נעם שרלו בריגה: המדינה יכולה להגיד, אני מוכנה לספוג חוסר יעילות וליצר פה איזו שהיא מדיניות של סבסוד צולב, על מנת כל מיני דברים שאני רואה בהם ערך שיונגשו לכלל הציבור.

נעם שרלו בריגה: אבל, ברגע שאנחנו מבינים שהמנגנון הזה הוא בעצם מייצר חוסר יעילות ופוגע בחלק מהצרכנים, בעיקר באלה שלא צופים בספורט, אז צריך להשתמש בו במידה, וצריך באמת לבחור בפינצטה את הדברים שאנחנו אומרים עליהם אנחנו מוכנים לספוג את חוסר היעילות הזו.

נעם שרלו בריגה: ייתכן שאלו יהיו משחקים של נבחרת ישראל, ייתכן שזה יהיה אולימפיאדה, מונדיאל, ספורט נשים, הכל לגיטימי, אבל זו מסגרת הדיון.

יעל רון בן משה: אבל אני רוצה כן לחדד את הנקודה הזו, על מנת שבאמת כלל המשתתפים יבין ולא רק ארבעה מבין היושבים כאן.

יעל רון בן משה: אתה אומר, במסגרת החבילות הרגילות סלש הבסיסיות, כבר יש איזה שהוא מימון של כלל הצרכנים את שידורי הספורט.

נעם שרלו בריגה: חד משמעית.

יעל רון בן משה: זה מדיניות וזה לגיטימי, ואת זה אני שמה בצד.

יעל רון בן משה: אחרי שאמרנו את זה, עדיין ציבורים רבים לא נגישים לשידורי ספורט ופה הכשל, בחיבור בין השניים.

יעל רון בן משה: זאת אומרת, אם הייתי אומרת, אין פה שום מימון שוק חופשי מלא מלא, אוקיי, אבל אני אומרת אנחנו גם מאלצים כמעט את כל המנויים לקחת חלק בהנגשת שידורי הספורט וגם אנחנו מוצאים שאין הנגשה.

נעם שרלו בריגה: אז אני אגיד על זה שני דברים, אל"ף, בהמלצות ועדת פולקמן, באמת המלצנו לצמצם במידה משמעותית את המפרט הבסיסי.

נעם שרלו בריגה: בעצם היום, למשל, אחת החובות היא להנגיש שתיים מתוך שלושת הליגות בכדורגל הגדולות, האיטלקית, הצרפתית והאנגלית, אם אני זוכר נכון, או הגרמנית, אל תתפסו אותי במילה.

נעם שרלו בריגה: זה לצורך העניין, מקרה קלאסי שבו כלל הצרכנים שלא צופים בשידורי ספורט, מסבסדים את מי שרוצה לצפות בליגה האנגלית או הצרפתית.

יעל רון בן משה: אבל בסוף יושבת חיילת בבסיס ולא יכולה לצפות, למרות שהיא מנוייה.

נעם שרלו בריגה: רגע, זו סוגיה אחרת.

נעם שרלו בריגה: עכשיו, בהקשר הזה, אנחנו אומרים בואו נבחר את האירועים הקריטיים, שבאמת יונגשו לכלל הציבור, בשאיפה אפילו למי של מנוי על שום פלטפורמת שידור.

נעם שרלו בריגה: אבל, גם בהקשר הזה, צריך להגיד, היום בגלל התחרות, אנחנו כבר לא חייבים לשלם מאתיים שקל ל-הוט או ל-יס, סלקום TV ופרטנר TV מנגישים את הערוצים שלהם בארבעים, חמישים שקלים לחודש, זה דבר אחד שצריך להגיד.

יעל רון בן משה: פה, אתה גם פותח עוד שיח הרבה יותר רחב על ההסדרה בכלל.

נעם שרלו בריגה: נכון.

יעל רון בן משה: והמחויבות לייצר יצירה ישראלית, שהיא על חלק מהחברות.

נעם שרלו בריגה: נכון, וזה הדבר השני שאני רוצה לגעת בו, ואז אני אגיע לנקודה של ההנגשה בסטרימינג.

נעם שרלו בריגה: כשאנחנו אומרים פה אמירות כמו התאגיד הציבורי ינגיש, שהן נראות על פניו לגיטימיות.

נעם שרלו בריגה: כמו שאמרנו שהצופים יכולים לעשות סבסוד צולב, יכול להיות שאפשר להגיד שהגוף הציבורי יעשה סבסוד.

נעם שרלו בריגה: אנחנו צריכים להבין שתקציב התאגיד הוא מוגבל, ואם אנחנו נפנה יותר לשידורי ספורט, אנחנו נפנה פחות להפקות מקור ישראליות ויהיה לנו פחות "טהרן" ויעמדו לך פה בתור ארגוני היוצרים להגיד למה אנחנו פוגעים ביצירה הישראלית.

נעם שרלו בריגה: אז, במציאות של המשאבים הפועלים, צריך לתעדף בין הדברים - - -

יעל רון בן משה: או שכשאתה אומר, אז אפשר בפרטנר TV לרכוש, ציינת בארבעים שקלים או מה?

יעל רון בן משה: יכול להיות ששם צריך לעשות איזה שהוא סדר.

נעם שרלו בריגה: אז שם קיים סדר, בעצם התחרות - - -

יעל רון בן משה: שלא מחייבים אותם לעשות יצירה ישראלית.

נעם שרלו בריגה: יצירה ישראלית זה דיון אחר.

יעל רון בן משה: לא, זה דיון הרבה הרבה יותר רחב.

נעם שרלו בריגה: לא, יצירה ישראלית זה דיון אחר.

נעם שרלו בריגה: אני אומר בהקשר של שידורי ספורט, כמו שקיים ב-הוט וב-יס הם גם בסלקום ופרטנר כיום.

נעם שרלו בריגה: עכשיו, לגבי סוגית ההנגשה בסטרימינג, בסוף כמו שאמרו כאן, יש פה אירוע של סוגיה עסקית ויכול להיות, אני לא פוסל, שזה נמצא בתנאי החוזה באיזה שהוא שלב בדרך, שלא מנגישים לסטרימינג.

נעם שרלו בריגה: אני לא יודע אם מנהלת הליגה קובעת את זה או צ'רלטון או לא יודע מי בדרך.

נעם שרלו בריגה: עכשיו, אני משער - - -

יעל רון בן משה: מישהו ממשרדי הממשלה יודע מי - - -

אביאל קרמזיאן: לא, זה בדיוק כמו שאתה אומר זו סוגיה עסקית לכל דבר בין בעלי זכויות השידור לבין הפלטפורמות.

נעם שרלו בריגה: כנראה, אני משער שאם זה קיים, זה נובע מהחשש מצפיה פיראטית.

יעל רון בן משה: כנציג שר התרבות והספורט, זה לא נראה לך נושא שכדאי שתהיו מעורבים בו ולהבין איך בסוף מנגישים?

יעל רון בן משה: אירוע ספורט מרכזיים אולימפיאדה, מונדיאל, מכבייה, רשימה שאתם - - -

נעם שרלו בריגה: כן.

נעם שרלו בריגה: השאלה שלנו, של הנגשת השידורים האלה לציבור, היא בעיקרה נמצאת, כמו שנציג האוצר אמר, בשאלות של המפרט ושל האירועים המוכרזים.

נעם שרלו בריגה: יכול להיות שנובעת ממנה שאלת משנה של סרטימינג או לא סטרימינג, ויכול להיות שגם שם יש לנו כמדינה, פחות מקום להתערבות כי זו באמת שאלה שהיא הרבה יותר עסקית בין השניים.

יעל רון בן משה: אני חושבת שצריך לצאת לדיון מהמקום הערכי, כמו שניסיתי לצאת לדיון פה בפתח דבריי, ואז לחשוב מה הדברים הבאים שעושים, איך ייראה המכרז, איך ייראה הפיקוח, איך תראה הרגולציה.

נעם שרלו בריגה: שוב, אלו לא מכרזים של המדינה.

יעל רון בן משה: אני מבינה.

נעם שרלו בריגה: אז לכן אין לנו בהם מעמד באופן אישי.

נעם שרלו בריגה: אני רק אגיד שייתכן מאוד, אני לעולם לא יידע את זה, אבל ייתכן מאוד שהסיבה שערוצים שמעדיפים לא להנגיש את עצמם באינטרנט, כי על פניו אין להם סיבה שלא, זה החשש מצפיה פיראטית מוגברת.

נעם שרלו בריגה: הרבה יותר קל לפרוץ פיראטית לתכנים שמשודרים באינטרנט.

נעם שרלו בריגה: במובן הזה, ככלכלן, אני מניחה שאיפה שהוא תהיה איזו שהיא נקודת איזון, שאם יותר מדי יצפו פיראטית, כבר לא השתלם להם ההתעקשות הזו שלא - - -

ששי שדה: מה ההבדל בין ספורט לסרטים, למשל?

ששי שדה: גם שם יכולה להיות צפייה פיראטית.

נעם שרלו בריגה: נכון, יש שם המון צפייה פיראטית באמת.

ששי שדה: למה זה כן וזה לא?

אביאל קרמזיאן: כל הערוצים מונגשים בכל הפלטפורמות ורק הערוצים האלה, ספציפית, לא מונגשים.

אביאל קרמזיאן: יתרה מכך, יש גם פלטפורמה לחו"ל, שמשודרת לכל פלטפורמה לטאבלטים ומחשבים, תושבי חו"ל עדיפים על תושבי ישראל?

אביאל קרמזיאן: זו הפלטפורמה של צ'רלטון.

אביאל קרמזיאן: אני לא מקבל את העמדה הזו, אני חושב שפחד מהווה איזה שהוא חסם מבנה בפני קדמה טכנולוגית.

נעם שרלו בריגה: לא, אני לא ניסיתי להצדיק איזו שהיא עמדה.

נעם שרלו בריגה: אני אומר זו הסיטואציה, יש פה החלטה עסקית של גוף שלא מעוניין להנגיש את עצמו בסטרימינג.

נעם שרלו בריגה: אני לא רואה פה איזה כשל שבהכרח אנחנו, כרגולטור - - -

יעל רון בן משה: כמשרד האוצר אני מבינה למה לא, אבל יש פה שני משרדים שכן יש להם מה להגיד.

יעל רון בן משה: חבר הכנסת טל, בבקשה.

אלון טל: אני תוהה על החשיבה שלכם בקשר לפיתוח גאווה מקומית לספורט.

אלון טל: למה אני מתכוון, ניקח כדורסל, אוקיי?

אלון טל: עכשיו יש לנו ליגה מאוד מפותחת, רצינית וכו', אבל כולם כנראה חושבים שב-NBA הכדורסל הוא טוב יותר, ולכן אנחנו נותנים מעמד מיוחד לאנשים כמו עומרי כספי ודני אבדיה.

אלון טל: אני שואל כאשר אנחנו מתעדפים את המרת הכספים שאתה אומר שישנם, האם אנחנו לא רוצים ליצור עניין מיוחד, ושאנשים קודם כל יחשבו על כדורסל, יחשבו על הפועל ירושלים, נניח, ולאו דווקא לעשות עסק באפליקציה של חוץ לארץ שנתית.

אלון טל: יש בזה מסר סמוי של, נניח, עידוד ירידה או איזה שהוא תסביך נחיתות בקשר לספורט מקומי.

אלון טל: הם פשוט רוצים לשמוע כשאתם באים מחליטים מה כן ומה לא נכלל, איך זה בא לידי ביטוי?

יעל רון בן משה: לא נראה לי שהיה דיון בשנים האחרונות לגבי מה כן ומה לא.

יעל רון בן משה: אם אני מבינה נכון, זה שוק פרטי על מלא, לא מנוהל ולא מפוקח, כל אחד עושה מה שהוא רוצה.

נעם שרלו בריגה: לא, זה לא מדויק.

יעל רון בן משה: עכשיו אני שמחה על האמירה של יועץ השר, שהייתה פגישה בין שני השרים ויוקם צוות, אבל אני מבינה שזה מאוד בראשיתו.

גלעד שץ: אפשר להתייחס?

גלעד שץ: השאלות של המפרט והשאלות של האירועים המוכרזים, הן השאלות של העדפת, כמו שאתה אומר, ליגות, אילו ליגות להכניס למפרט, אילו ליגות להכניס לאירועים המוכרזים.

גלעד שץ: כיום יש בתוך המפרט הקיים והאירועים המוכרזים בדיוק את הדברים האלה, שמתעדפים ספורט ישראלי, ליגות נמוכות.

גלעד שץ: לכן, כיום הם צריכים להיות, לצורך העניין, בערוץ חמש ולא בערוץ חמש לייב.

גלעד שץ: אבל, מה שאני שומע כאן מהציבור, אגב אלו תלונות שאנחנו מכירים, שאולי זה לא מספיק, שאולי צריך לשנות את ההסדרה באיזה שהוא אופן שזה יהיה גם פתוח יותר.

גלעד שץ: אבל, שוב, זה כבר עניין יותר לפתחו של משרד התקשורת והשינויים שהוא יעשה.

אביאל קרמזיאן: אבל יש שימוע על כך מחודש יוני 2020 על אותו מכרז שהוא נתקע.

אביאל קרמזיאן: ועדת פולקמן בעצם המליצה את אותן המלצות שדנו על כך בשימוע.

אביאל קרמזיאן: אני אשמח להתייחסות כאן למה אותו שימוע נתקע.

נעם שרלו בריגה: חשוב להגיד בהקשר הזה שהרגולציה על תחום השידורים בכלל, גם על הפלטפורמות וגם על הערוצים, היא מופרדת במידה מסוימת במשרד התקשורת ולא לחינם, כולנו יודעים למה.

נעם שרלו בריגה: הרגולטורים הם מועצת הכבלים והלוויין ורשות השידור.

יעל רון בן משה: למה?

נעם שרלו בריגה: כי השפעה של משרד ממשלתי על שוק שידורים, עלולה להעלות בעיות.

נעם שרלו בריגה: עכשיו, בהקשר הזה מועצת הכבלים והלוויין, הם לא קיבלו פה זכות דיבור, אז אני אגיד את זה בשמם, הם לא סבורים כמונו.

נעם שרלו בריגה: הם כתבו דעת מיעוט - - -

יעל רון בן משה: הם קיבלו זכות דיבור, אבל לצערי יש בעיה טכנית בזום.

נעם שרלו בריגה: לא, בסדר.

נעם שרלו בריגה: אני אומר הם כתבו דעת מיעוט בדוח פולקמן, והם כן סבורים שיש ערך במפרט הבסיס והם מעוניינים להרחיבו.

נעם שרלו בריגה: אנחנו סבורים שצריך לצמצמו וזה היה הקונצנזוס אצל כל יתר חברי צוות ועדת שידור הספורט.

יעל רון בן משה: אז בעצם בגלל המחלוקת הזו יש איזה שהוא קיפאון?

נעם שרלו בריגה: כיום, הם סוברנים לעשות מה שהם יחליטו.

נעם שרלו בריגה: אני חושב לקדם מדיניות שהיא הפוכה מהמלצות של הצוות המקצועי, יש בזה טעם לפגם.

אביאל קרמזיאן: אבל בסוף אלו אותן המלצות.

אביאל קרמזיאן: מה שעלה באותו שימוע של מועצת הכבלים והלוויין ביוני 2020 הוא לקדם ספורט נשים, לקדם עוד אירועים של ספורט פאראלימפי לצורך העניין.

אביאל קרמזיאן: מה הסיבה שעד עכשיו המועצה לא מתכנסת על מנת לקבל החלטה בנושא?

נעם שרלו בריגה: זו שאלה למועצה, לא אלינו.

יעל רון בן משה: הוא מפנה אותה למועצה לדיון ההמשך.

יעל רון בן משה: בבקשה, מר חקאק.

יאיר חקאק: ברשותך גברתי יושבת הראש, אני כן רוצה להתייחס.

יאיר חקאק: אנחנו מנהלים כאן בעצם שני דיונים, אחד, על נקרא לו הספורט, שיש לו אולי מודל עסקי עשיר מדי, ואחד על ספורט שאין לו מודל עסקי בכלל.

יאיר חקאק: אני כן רוצה לדבר על הצד של הספורט שאין לו מודל עסקי, כי אני כן חושב שזה יותר סוגיה רגולטורית קלאסית.

יאיר חקאק: אני כן רוצה להקריא את מה שוועדת פולקמן המליצה בעניין הזה, ומה שהומלץ גם לשר התקשורת, ושהוא גם סוכם בין שרי התקשורת והתרבות.

יאיר חקאק: אז אני מקריא: "יש מקום לוודא כי ענפי ספורט שבהם יש חשיבות מיוחדת לשידורים מטעמים של שוויון ומגוון (ספורט נשים או ספורט פאראלימפי) ישודרו במסגרת שתונגש לציבור הרחב, בין אם באמצעות צמצום המפרט או בין אם באמצעות תאגיד השידור הציבורי, או בין אם בדרך אחרת".

יאיר חקאק: בנקודה הזו אני כן רוצה להגיד שגם ועדת פולקמן, גם המשרד וגם הרגולטורים כן מחויבים להמשך קיומו של הספורט שאין לו כל כך מודל עסקי בפלטפורמות.

יאיר חקאק: הסטרימינג דווקא נותן לנו הזדמנות מאוד מאוד טובה בהקשר הזה, כי אנחנו קצת מנותקים מהצורך רק לשדר אירועים המוניים שאפשר להפיץ לכולם, אלא אפשר לעשות דברים גם קצת יותר נישתיים.

יאיר חקאק: לפחות חשוב לי לשים על השולחן שהצד הזה, של המשוואה, כן מטופל, גם טופל במסגרת הוועדה וגם ביישום מסקנות הוועדה לחקיקה, גם אצלנו במשרד התקשורת וגם יחד עם משרד התרבות.

יעל רון בן משה: תודה רבה.

יעל רון בן משה: חבר הכנסת טל, אתה רוצה עוד להגיד משהו?

יעל רון בן משה: אני סוגרת את הדיון.

אלון טל: אני חושב שמיצינו את זה, אבל בוא נגיד ככה, לא הבנתי את המורכבות ואני באמת חושב שיש פה הזדמנות לשר התרבות, למשרד, להוביל איזה שהוא שינוי בתפיסה.

אלון טל: אולי באמצעות הדיון הזה אפשר להפיק לקחים, אז אני אשמח לשמוע את הסיכום שלך.

יעל רון בן משה: יופי.

יעל רון בן משה: אז תודה לכל המשתתפים, גם לפונים שבזכותם הנושא עלה על סדר היום וגם לכל מי שיצטרף בהמשך, ולנציגי משרדי הממשלה שהגיעו.

יעל רון בן משה: אני קופצת לסוף, אנחנו נקיים דיון המשך שבו כן נרצה לשמוע את מועצת הכבלים והלוויין, את מנהלת הליגות וגורמים נוספים שהיו אתנו בזום.

יעל רון בן משה: שוב, בשל תקלה שלנו, ושוב אני מתנצלת, לא הצלחנו לשמוע את עמדתם.

יעל רון בן משה: אני כן רוצה לחדד את הנקודות המרכזיות מהדיון היום.

יעל רון בן משה: אז, קודם כל, אנחנו מדברים על מוצר, שכפי שציינתי בפתח דבריי, הוא איננו מוצר צריכה רגיל והוא גם לא יכול להיכנס תחת הקטגוריה של ספורט, במובן שנעשה כושר גופני, לא.

יעל רון בן משה: יש כאן מוצר תרבותי שמיצר זהות, שייכות, גאוות יחידה, מייצר לדור הבא מודלים לחיקוי, ולכן אנחנו צריכים לבחון כיצד אנחנו מנגישים את המוצר הזה לכל חלקי החברה.

יעל רון בן משה: אנחנו רוצים שגם ילד ברהט, ילד ברמת הגולן, ילד ברמלה ובכפר קאסם, יהיו להם את תחושת השייכות, ההזדהות, הגאווה, המודלים לחיקוי.

יעל רון בן משה: אנחנו רואים באולימפיאדה האחרונה, כמה באמת כולנו שמחנו על שלל ההישגים, המדליות ואפילו עצם הניסיון של חלק מהספורטאים.

יעל רון בן משה: כמה כולנו התגאינו להגיד על הספורטאית שזכתה במדליית ארד, שהיא גדלה בגדרה ואחר כך עברה לרמלה, התאמנה שם ואיזה יופי.

יעל רון בן משה: תחשבו על הילדה שיושבת בקצה ורואה ואומרת, אולי גם אני יכולה, אולי גם אני אתחבר למשהו.

יעל רון בן משה: הנקודה שבה ילדים בישראל לא יוכלו ליהנות מהחוויה הזו בגלל עניין כלכלי היא נקודה מטרידה.

יעל רון בן משה: כן, אני מתחברת, כמו שמר ששי אמר, לנושא הגדול של יוקר המחיה, אני חושבת שזה גם חלק מהנושא.

יעל רון בן משה: אבל כן, נושא יוקר המחיה שחברי, חבר הכנסת מיכאל ביטון, בוועדת הכלכלה מוביל כבר מספר חודשים.

יעל רון בן משה: אני לא יודעת אם להגיד שאני שמחה, אבל כן, בימים האחרונים גם שרי ממשלה וחברי כנסת נוספים יצטרפו למסע המשמעותי שהוא עוסק, כי באמת יש אתגר, יש אתגר אמתי.

יעל רון בן משה: אני לא חושב שנושא הסטרימינג או שידורי הספורט נולדו בעקבות משבר יוקר המחיה, אבל בהחלט כשאנשים עכשיו נאלצים לבחור בין תרופות לחשמל ולדלק, אני לא הייתי רוצה שוב לחשוב על אותה ילדה שלא תוכל יותר ליהנות משדורי ספורט ולראות מודלים לחיקוי, נשיים ואחרים, של הצלחה, של התמודדות, של תחרות, של ניצחונות, גם של הפסדים והתמודדות עם הפסדים.

יעל רון בן משה: אז כן, זה גם קשור לנושא של יוקר המחיה שמעסיק את כולנו.

יעל רון בן משה: אני מתחברת להבחנה שעושה סמנכ"ל משרד התקשורת בין רובד של הספורט העשיר, נקרא לזה ככה, איפה שאנחנו מוצאים הרבה מאוד משאבים, רק עכשיו השאלה איך נכון לנהל את זה.

יעל רון בן משה: האם המדינה צריכה להתערב יותר?

יעל רון בן משה: האם הממשלה צריכה להתערב יותר?

יעל רון בן משה: האם המחוקק צריך להתערב יותר?

יעל רון בן משה: זה להבדיל מספורט הדל במשאבים, בעיקר הספורט הנשי והפאראלימפי, ששם אנחנו צריכים להתערב, כנראה, ביתר שאת גם רגולטורית, וככל הנראה גם תקציבית.

יעל רון בן משה: אני בלי להיכנס לעומקם, אני יכולה להניח שזה המצב, החלוקה הזו נראית לי נכונה.

יעל רון בן משה: כמו שאמרתי בפתח דבריי, ואני מניחה שחברי כנסת אחרים יחשבו אחרת, אני לא הייתי רוצה לחזור לעידן של הלאמת ערוצי התקשורת.

יעל רון בן משה: אני שמחה על השוק הפתוח, אבל אני חושבת שיש מקומות שאנחנו נצטרך להיות עם יותר חסמים, בלמים ואיזונים, גם בספורט העשיר.

יעל רון בן משה: אנחנו כן רוצים שאירועים יוקרתיים יהיו נגישים לחיילת בבסיס, לחייל, לבין או בת שירות הלאומי שהם כבר מנויים, כבר רכשו את המינוי ושילמו, אבל מאיזו שהיא סיבה הם לא יכולים לצפות במכשיר נייד שאינו נמצא בביתם.

יעל רון בן משה: אז גם שם אני חושבת שיש מקום לבחינת עומק, ובוודאי בכל מה שקשור בספורט נשים, ששם אנחנו נצטרך להמשיך באיזה שהוא דיון עומק גם עם נציגי משרד התרבות והספורט, גם עם נציגי משרד התקשורת, יכול להיות שגם עם המשרד לשוויון חברתי, שם יושבת הרשות לקידום מעמד האישה, יכול להיות שגם עם משרד החינוך.

יעל רון בן משה: אני מאוד שמחה על זה שיועץ שר התרבות והספורט בישר לנו שבעצם שר התרבות והספורט ושר התקשורת כבר מניעים איזה שהוא מהלך של הקמת צוות, שייבחן את הנושא הזה.

יעל רון בן משה: אני מניחה שדוח ועדת פולקמן יובא בפני הצוות הזה.

יעל רון בן משה: דוח ועדת פולקמן מתייחס גם לאירועים שצריך שיהיו נגישים לכולם, והוא למעשה לא מיושם.

יעל רון בן משה: אני מקווה שאנחנו נוכל לשמוע, יחסית, בזמן הקרוב או בתקופה הקרובה על התוצרים כבר של הצוות הזה.

יעל רון בן משה: אני לא יודעת מי מרכיב את הרכב הצוות, אבל יכול להיות שבדיון הבא נעסוק בזה, אז מאוד חשוב שיהיו נציגים מגוונים כפני החברה הישראלית, נשים, אזרחים ותיקים, צעירים, בדואים, דרוזים, אני לא רוצה לשכוח אף נציג, אבל חרדים וציבורים נוספים שגם להם יש מה להגיד.

יעל רון בן משה: בעיניהם, אולי או בעיני חלק, המכבייה היא יותר חשובה מהמונדיאל והתעמלות קרקע היא פחות חשובה משייט או הפוך.

יעל רון בן משה: אז, באמת לקיים על זה דיון לא רק בין שווים, אלא שהצוות יהיה מגוון ככל שאפשר.

יעל רון בן משה: אני רואה שחברת הכנסת לסקי מצטרפת אלינו.

יעל רון בן משה: אם את רוצה, אז בואי תצטרפי אלינו ואני אתן לך גם לדבר.

יעל רון בן משה: חברת הכנסת לסקי עוסקת בנושא של קידום תרבות הספורט בכלל, וטוב שהיא איתנו גם פה.

יעל רון בן משה: בבקשה, חברת הכנסת לסקי.

גבי לסקי: תראי, אני שמעתי את הסיכום שלך אני נפעמת, אני מאוד שמחה על הסיכום הזה ואני מאוד מודה לך על קיום הדיון מכל האספקטים.

גבי לסקי: אני התחלתי לעסוק גם בנושא של שידורי ספורט נשים, כי באמת יש פה חוסר מאוד מאוד גדול ואין דמויות של נשים צעירות, של נערות שיכולות להזדהות איתן, בגלל שהן לא נמצאות על המרקע.

גבי לסקי: מאחר והן לא נמצאות על המרקע אין גם תקציבים ומעגל שוטף, ולכן זה מאוד מאוד חשוב להתחיל לעסוק בזה.

גבי לסקי: אני גם בעמדה הזו, שאני חושבת שיש דברים שצריכים להקדיש לזה רגולציה.

גבי לסקי: אם הדבר לא נעשה בשוק החופשי, אז חייבים לחייב אותם לעשות את זה וחייבים לחייב שידור של ספורט נשים מאה אחוז.

גבי לסקי: דבר שני, שאני גם התחלתי כבר לעסוק בזה, פגשתי כבר את שר התקשורת, הוא בעניין הסטרימינג.

גבי לסקי: חד משמעית לא יכול להיות שהספורט לא יהיה נגיש לכל האוהדים בכל מקום מהטלפון הנייד, מילואימניקים שיוצאים למילואים, סטודנטים שנמצאים במקום אחר, לא יכול להיות שהדבר הזה לא ייעשה.

גבי לסקי: בנוסף, אולי אני אבקש את עזרתך, מאחר והמכרז הוא סודי ואני לא יודעת מה תנאי המכרז עם צ'רלטון, יכול להיות שיש שם אמירה, יש שם חובת סטרימינג או אין חובת סטרימינג, אני לא יודעת אבל אנחנו חייבים לתקן את זה.

גבי לסקי: לא יכול להיות שמכרזים מהסוג הזה יהיו נסתרים.

גבי לסקי: הסטרימינג הוא חלק אינטגרלי מהשירות שחייבים לתת לאוהבי הספורט, לא לקבע אותנו איפה אנחנו יכולים לראות, במיוחד אם אנחנו מנויים.

גבי לסקי: לא לקבע אותנו למקום קונקרטי, כלומר שאפשר יהיה לעשות את זה בכל מקום ובכל הזמן.

גבי לסקי: אני יודעת שהטכנולוגיות קיימות, מאחר ושחלק מהמשחקים במונדיאל אכן הועברו באמצעות סרטימינג, לכן אני לא יודעת מה הסיבות שנמנעים מלעשות כן.

גבי לסקי: אנחנו חייבות לבדוק את זה, יש לי פגישה עוד מעט עם מועצת הכבלים והלוויין, בדיוק בעניין הזה ואני מאוד מאוד שמחה שאת גם כן בעניין הזה, ואני בטוחה שאנחנו נוכל לשתף פעולה, על מנת לקבל תוצאות.

יעל רון בן משה: אז שלא כפי שהפרוטוקול מחייב, אני כן אתייחס לדבריך, למרות שכבר סיכמתי.

יעל רון בן משה: יש לנו בעיה טכנית ומי שנמצא בזום לא היה יכול להשתתף, אז נציגי מועצת הכבלים והלוויין, מנהלת הליגות, המועצה לצרכנות ועוד ארגונים רבים, לא שמענו את דבריהם.

יעל רון בן משה: כן הייתה התייחסות של משרדי הממשלה לגבי המכרז.

יעל רון בן משה: המכרז הוא לא של משרד התקשורת ולא של משרד התרבות והספורט, ולכן אנחנו בעצם נכנסים פה לזירה של הגבלים עסקיים כאלה ואחרים.

יעל רון בן משה: אנחנו נקיים דיון המשך, גם בגלל שהדיון הוא הרבה יותר רחב וגם בגלל התקלה הטכנית, ושם יהיה מקום גם להעלות את נושא המכרז פעם נוספת, וגם ניתן כמובן, לכל בעלי העניין את הזכות להגיב.

יעל רון בן משה: אז תודה רבה הישיבה נעולה.